Ritratti: Miguela Xuereb .td_uid_2_6190d6166346f_rand.td-a-rec-img{text-align:left}.td_uid_2_6190d6166346f_rand.td-a-rec-img img{margin:0 auto 0 0} Il-Kap tal-Partit Nazzjonalista Bernard Grech qal li l-Kummissarju tal-Pulizija Angelo Gafà għandu l-obbligu li jinvestiga lill-eks Prim Ministru Joseph Muscat u lill-politiċi kollha li jippruvaw jaħarbu mill-ġustizzja. Il-Ħadd, rapport tas-Sunday Times żvela li Muscat tħallas €60,000 f'konsulenzi minn kumpanija Svizzera li kient irċeviet miljuni minn Steward Healthcare. Aqra aktar fuq il-każ: Muscat ħa €60,000 f' "konsulenzi" minn kumpanija qrib il-VGH – rapport Grech qal li minn mindu nħarġet din l-informazzjoni, il-Kummissarju għadu ma żvelax jekk Joseph Muscat hux se jiġi investigat jew le. "Dawn il-pagamenti huma suspettabbli biżżejjed biex jiġu investigati mill-Kummissarju tal-Pulizija. Li kieku twettaq reat int, jibgħatu għalik f'siegħa imma lil Joseph Muscat, għadna ma nafux jekk issejjaħx jew le," argumenta l-Kap tal-PN. Hu wissa li diġà għaddew ħamest ijiem minn dan l-iżvelar li jfisser li s-suspettat jista' jagħmel minn kollox biex jibni d-dokumentazzjoni biex jiddefendi ruħu. Grech qal li ma jistax ikun li l-politiċi jaħarbu mill-ġustizzja. Hu appella lill-Kummissarju biex jaħdem mal-istituzzjonijiet u ma jħalli lil ħadd iwaqqfu, inkluż il-Prim Ministru Robert Abela. "Il-Kummissarju tal-Pulizija għandu l-obbligu li jinforma lill-pubbliku u jserrħilhom moħħhom li mhux biss il-ħuta ż-żgħira tinqabad," ikkonkluda Grech. .td_uid_3_6190d61663cd4_rand.td-a-rec-img{text-align:left}.td_uid_3_6190d61663cd4_rand.td-a-rec-img img{margin:0 auto 0 0}